חוויאר ריבלטה

חוויאר ריבלטה (בספרדית: Javier Ribalta; נולד ב-14 בספטמבר 1980, מדריד, ספרד) הוא סוכן שחקנים, צייד כישרונות ומנהל ספורטיבי, שידוע כמי שכיהן כמנהל ספורטיבי בקבוצת הכדורגל זניט סנקט פטרבורג, מאז יולי 2018 עד אפריל 2021.

קריירה
הוא החל את הקריירה הספורטיבית שלו בטורינו ביולי 2008 ועבד כסקאוט. שנה לאחר מכן, ביולי 2009 עבר לתפקיד דומה במילאן וכעבור שנתיים היה לסקאוט ראשי בקבוצת נובארה.

ב-2012 הצטרף ליובנטוס, בה עבד במשך 5 שנים. בתקופה זו המועדון ביצע העברות חשובות של שחקנים כדוגמת דני אלבס, קינגסלי קומאנה, פרננדו ליורנטה, סמי חדירה, פול פוגבה, אלווארו מוראטה, אלכס סנדרו, פאולו דיבאלה ואחרים. ב-2017 הגיע למנצ'סטר יונייטד ועבד כסקאוט ראשי במועדון במשך שנה.

ביולי 2018 מונה למנהל ספורטיבי בזניט סנקט פטרבורג הרוסית, במקום אורסטה צ'ינקוויני ונטל חלק פעיל ברכישת שחקנים כמו סרדאר אזמון, וילמר בריוס, דוגלאס סנטוס, ומלקום. באפריל 2021 עזב את רוסיה וחזר לאיטליה. הוא מונה למנכ"ל מועדון הכדורגל פארמה.

קישורים חיצוניים 

 חוויאר ריבלטה באתר לינקדאין
 חוויאר ריבלטה באתר transfermarkt

הערות שוליים

סוכני כדורגל
זניט סנקט פטרבורג: אישים
עסקני ספורט ספרדים
איטליה: אישים בספורט
מנהלים ספורטיביים בכדורגל
ספרדים שנולדו ב-1980